Publication: Magyar Közlöny
Issue: MK-1998-27 (Year: 1998, Number: 27)
Era: 1990-2004
Section: 195/1997. (XI. 5.) Korm. rendelet (a továbbiakban: R.) a
Paragraph Index: 92

(1) Az R. 22. §-ának (1) bekezdése helyébe a következő rendelkezés lép: „(1) A foglalkoztatónak az általa foglalkoztatott biztosítottról a TAJ-szám megjelölésével bejelentést kell tennie a biztosítás kezdetéről, megszűnéséről, illetve a biztosítás szünetelésének időtartamáról. A társadalombiztosítási kifizetőhellyel rendelkező foglalkoztató bejelentésének ki kell terjednie a biztosítás megszűnését követően folyósított táppénzre, terhességi-gyermekágyi segélyre, gyermekgondozási segélyre is. A bejelentésnek tartalmaznia kell, hogy a biztosított pénztártag-e. Amennyiben a biztosított pénztártag, akkor a bejelentésben meg kell jelölni a pénztár nevét és azonosítóját is. A bejelentést az illetékes MEPhez a biztosítás kezdetét, megszűnését, a szünetelés kezdetét, befejezését, a biztosítás megszűnését követően folyósított ellátás kezdő és befejező időpontját közvetlenül követő hónap 10. napjáig kell benyújtani.”

Source: https://magyarkozlony.hu/hivatalos-lapok/f5e6a6b924d3c3ac3d396e3e040c71a63bf3dcc3/dokumentumok/b770aed50a8f1f5959c695b82f6cd6baafe1e9c9/letoltes